22010A0319(01)



DOBROVOLJNI SPORAZUM O PARTNERSTVU

između Europske zajednice i Republike Gane o izvršenju zakona, upravljanju i trgovini u području šumarstva i uvozu drvnih proizvoda u Zajednicu

EUROPSKA ZAJEDNICA,

dalje u tekstu „Zajednica” i

REPUBLIKA GANA,

dalje u tekstu „Gana”,

dalje u tekstu zajedno „stranke”,

UZIMAJUĆI U OBZIR bliske radne odnose između Zajednice i Gane, posebno u kontekstu Sporazuma o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane, potpisanog u Cotonouu (Benin), dana 23. lipnja 2000. (1), dalje u tekstu „Sporazum iz Cotonoua”,

PRIMJEĆUJUĆI Komunikaciju Komisije Vijeću i Europskom parlamentu o Akcijskom planu EU-a za izvršenje zakona, upravljanje i trgovinu u području šumarstva (FLEGT), koje je prvi korak prema rješavanju hitnog pitanja nezakonite sječe i pripadajuće trgovine,

UZIMAJUĆI U OBZIR pravno neobvezujuću vjerodostojnu izjavu o načelnim gledištima za globalni konsenzus o upravljanju, očuvanju i održivom razvoju svih vrsta šuma iz 1992. te nedavno usvajanje pravno neobvezujućeg instrumenta o svim vrstama šuma (2) pri Općoj skupštini Ujedinjenih naroda,

SVJESNE važnosti načela predviđenih u Deklaraciji iz Rija iz 1992. u kontekstu osiguravanja održivoga gospodarenja šumama, a posebno načela 10. o važnosti svijesti i sudjelovanja javnosti u pitanjima zaštite okoliša i načela 22. o ključnoj ulozi domorodaca i drugih lokalnih zajednica u gospodarenju okolišem i njegovom razvoju,

UZIMAJUĆI U OBZIR politiku Gane o šumama te divljim životinjama i biljkama iz 1994., koja ima za cilj očuvanje i održivi razvoj šumskih resursa te divljih životinja i biljaka u zemlji radi održavanja kakvoće okoliša i stalnog širenja optimalnih koristi prema svim segmentima društva (3),

PODSJEĆAJUĆI na izjavu ministra Yaoundéa od 16. listopada 2003. o izvršavanju zakona i upravljanju u području šumarstva,

UZIMAJUĆI U OBZIR Konvenciju o međunarodnoj trgovini ugroženim vrstama divlje faune i flore (CITES), a posebno zahtjev da se izvozne dozvole koje države potpisnice Konvencije CITES izdaju za primjerke vrsta navedenih u njezinim dodacima I., II. ili III. daju samo pod određenim uvjetima, uključujući da ti primjerci nisu dobiveni kršenjem zakona te države o zaštiti faune i flore,

ODLUČNE u tome da stranke nastoje svesti na najmanju mjeru eventualne štetne učinke na domorodačke i lokalne zajednice te na siromašne, koji bi mogli nastati kao neposredna posljedica provedbe ovog Sporazuma,

UZIMAJUĆI U OBZIR važnost koju stranke daju razvojnim ciljevima koji su dogovoreni na međunarodnoj razini i Milenijskim razvojnim ciljevima Ujedinjenih naroda,

UZIMAJUĆI U OBZIR važnost koju stranke daju načelima i pravilima koja uređuju višestrane trgovinske sustave, posebno prava i obveze u GATT-u iz 1994. i drugim višestranim sporazumima o uspostavljanju Svjetske trgovinske organizacije i potrebi da ih se primjenjuje na transparentan način i bez diskriminacije,

UZIMAJUĆI U OBZIR Uredbu Vijeća (EZ) br. 2173/2005 od 20. prosinca 2005. o uspostavljanju FLEGT sustava za izdavanje dozvola za uvoz drvne sirovine u Europsku zajednicu (4),

PREPOZNAJUĆI da je sustav Gane za osiguranje zakonitosti namijenjen osiguranju zakonitosti cjelokupnog izvoza drvne građe,

SPORAZUMJELE SU SE KAKO SLIJEDI:

Članak 1.

Cilj

Cilj je ovog Sporazuma, u skladu sa zajedničkom opredijeljenošću stranaka za održivo upravljanje svim vrstama šuma, predvidjeti pravni okvir kojemu je cilj osigurati da su svi drvni proizvodi obuhvaćeni ovim Sporazumom, koji se iz Gane uvoze u Zajednicu, proizvedeni zakonito i na taj način potaći trgovinu drvnim proizvodima. Nadalje, ovaj Sporazum predstavlja osnovu za dijalog i suradnju između stranaka, kako bi se olakšala i potakla cjelovita provedba ovog Sporazuma i pospješilo izvršenje zakona i upravljanje u području šumarstva.

Članak 2.

Definicije

Za potrebe ovog Sporazuma primjenjuju se sljedeće definicije:

SUSTAV IZDAVANJA FLEGT DOZVOLA

Članak 3.

Sustav izdavanja FLEGT dozvola

1. Ovim se uspostavlja „sustav izdavanja dozvola za izvršenje zakona, upravljanje i trgovinu u području šumarstva” (dalje u tekstu: „FLEGT sustav za izdavanje dozvola”) između stranaka ovog Sporazuma. Njime se utvrđuje niz postupaka i zahtjeva čiji je cilj provjeriti i potvrditi, u obliku FLEGT dozvola, da su drvni proizvodi koji su poslani u Zajednicu zakonito proizvedeni. U skladu s Uredbom Vijeća (EZ) br. 2173/2005 Zajednica prihvaća pošiljke iz Gane za uvoz u Zajednicu samo ako su obuhvaćene FLEGT dozvolama.

2. FLEGT sustav za izdavanje dozvola primjenjuje se na drvne proizvode navedene u Prilogu I.A. Drvni proizvodi iz Priloga I.B ne smiju se izvoziti iz Gane.

3. Stranke su suglasne poduzeti sve potrebne mjere, kako bi provele sustav izdavanja FLEGT dozvola u skladu s člankom 12.

Članak 4.

Izdavatelj dozvola

1. Gana određuje svojeg izdavatelja dozvola. Gana prijavljuje podatke za kontakt svojeg izdavatelja dozvola Europskoj komisiji. Obje stranke stavljaju te podatke na raspolaganje javnosti.

2. Izdavatelj dozvola provjerava da su drvni proizvodi zakonito proizvedeni u skladu sa zakonodavstvom koje je navedeno u Prilogu II. Izdavatelj će dozvola izdati FLEGT dozvole koje obuhvaćaju pošiljke zakonito proizvedenih drvnih proizvoda za izvoz u Zajednicu.

3. Izdavatelj dozvola ne izdaje FLEGT dozvole za drvne proizvode koji se sastoje od drvnih proizvoda ili uključuju drvne proizvode uvezene u Ganu iz treće zemlje u obliku za koji je zakonima te treće zemlje zabranjen izvoz ili za koji postoje dokazi da su ti drvni proizvodi proizvedeni kršenjem zakona zemlje u kojoj su stabla posječena.

4. Izdavatelj dozvola će voditi svoje postupke izdavanja FLEGT dozvola i stavljati ih na raspolaganje javnosti. Izdavatelj će dozvola voditi evidenciju svih pošiljki koje su obuhvaćene FLEGT dozvolama i u skladu s nacionalnim zakonodavstvom o zaštiti podataka tu će evidenciju staviti na raspolaganje za potrebe nezavisnog nadzora uz poštovanje povjerljivosti zaštićenih podataka izvoznika.

Članak 5.

Nadležna tijela EU-a

1. Europska Komisija obavješćuje Ganu o podacima za kontakt nadležnih tijela država članica EU-a.

2. Nadležna tijela provjeravaju da je svaka pošiljka obuhvaćena važećom FLEGT dozvolom prije puštanja te pošiljke u slobodni promet u Zajednici. Puštanje pošiljke u slobodni promet može se obustaviti, a pošiljka zadržati, ako postoje sumnje u vezi s valjanosti FLEGT dozvole. Postupci kojima se uređuje puštanje u slobodni promet u Zajednici za pošiljke obuhvaćene FLEGT dozvolom opisani su u Prilogu III.

3. Nadležna tijela ne dozvoljavaju puštanje u slobodni promet drvnih proizvoda koji su navedeni u Prilogu I.B.

4. Nadležna tijela vode i svake godine objavljuju evidenciju primljenih FLEGT dozvola.

5. U skladu s nacionalnim zakonodavstvom o zaštiti podataka nadležna tijela odobravaju osobama ili tijelima koja je Gana odredila kao nezavisne promatrače pristup bitnim dokumentima i podacima.

6. Nadležna tijela Zajednice neće izvršiti radnju opisanu u stavku 2. za pošiljke drvnih proizvoda dobivenih od vrsta koje su navedene u dodacima Konvenciji o međunarodnoj trgovini ugroženim vrstama divlje faune i flore (CITES) jer su one obuhvaćene odredbama za provjeru iz Uredbe Vijeća (EZ) br. 338/97 od 9. prosinca 1996. o zaštiti vrsta divlje faune i flore uređenjem trgovine njima (7). Međutim, sustav izdavanja FLEGT dozvola osigurat će zakonitost sječe tih proizvoda.

Članak 6.

FLEGT dozvole

1. FLEGT dozvole izdaje izdavatelj dozvola kao sredstvo koje potvrđuje da su drvni proizvodi zakonito proizvedeni.

2. FLEGT dozvole izrađuju se i ispunjavaju na engleskom jeziku.

3. Stranke mogu dogovorno uspostaviti elektroničke sustave za izdavanje, prijenos i primitak FLEGT potvrda.

4. Postupak izdavanja FLEGT dozvola i tehničke specifikacije navedene su u Prilogu IV.

Članak 7.

Definicija zakonito proizvedene drvne građe

Za potrebe ovog Sporazuma definicija „zakonito proizvedene drvne građe” navedena je u Prilogu II. U definiciji je navedeno nacionalno i pokrajinsko zakonodavstvo Gane koje se mora poštovati, kako bi drvni proizvodi bili obuhvaćeni FLEGT dozvolama. Također je navedena dokumentacija, uključujući kriterije i pokazatelje, koja služi kao dokaz o poštovanju tog zakonodavstva.

Članak 8.

Provjera zakonito proizvedene drvne građe

1. Gana provodi sustav ili sustave, kako bi provjerila da su drvni proizvodi za otpremu zakonito proizvedeni te da se u Zajednicu izvoze samo pošiljke koje su provjereno takve. Sustav za provjeru treba obuhvaćati kontrolu sukladnosti, kako bi se osiguralo da su drvni proizvodi namijenjeni izvozu u Zajednicu zakonito proizvedeni i da se FLEGT dozvole ne izdaju za pošiljke drvne građe koje nisu zakonito proizvedene ili im je izvor nepoznat. Sustav uključuje i postupke koji jamče da drvna građa nezakonitog ili nepoznatog porijekla ne ulazi u lanac opskrbe.

2. Sustav kojim se provjerava da su pošiljke drvnih proizvoda zakonito proizvedene izložen je u Prilogu V.

Članak 9.

Konzultacije o valjanosti dozvola

1. Ako nastanu sumnje o valjanosti neke od dozvola, dotično nadležno tijelo može zatražiti dodatne informacije i daljnja objašnjenja od izdavatelja dozvola. Ako nadležno tijelo ne primi odgovor u roku od 21 kalendarskog dana, nadležno tijelo postupa u skladu s važećim nacionalnim zakonodavstvom i ne prihvaća dozvolu. Ako se nakon pribavljanja dodatnih informacija i daljnjih izvida utvrdi da informacije na dozvoli ne odgovaraju pošiljci, nadležno tijelo postupa u skladu s važećim nacionalnim zakonodavstvom i ne prihvaća dozvolu.

2. Ako u konzultacijama o FLEGT dozvolama dođe do dugotrajnih neslaganja ili teškoća, pitanje se može uputiti zajedničkom mehanizmu za nadzor i kontrolu.

Članak 10.

Nezavisni nadzor

1. Gana u suradnji sa Zajednicom koristi usluge nezavisnog promatrača za potrebe funkcija koje su navedene u Prilogu VI.

2. Nezavisni promatrač je subjekt koji nema sukoba interesa što proizlazi iz organizacijskog ili trgovinskog odnosa sa Zajednicom ili regulatornim tijelima šumarskog sektora Gane, njezinim izdavateljem dozvola, tijelima koja njezin izdavatelj dozvola koristi radi provjere zakonitosti proizvodnje drvne građe ili gospodarskim subjektima u njezinom šumarskom sektoru.

3. Nezavisni promatrač postupa u skladu s dokumentiranom upravljačkom strukturom i objavljenim politikama i postupcima koji udovoljavaju međunarodno priznatim najboljim praksama, utvrđenim u normama ISO 17021 (zahtjevi vezani uz tijela za ocjenu sukladnosti) i ISO 19011 (smjernice za revizorske postupke) ili jednakovrijednim normama.

4. Nezavisni promatrač upućuje pritužbe koje proizađu iz njegova rada zajedničkom mehanizmu za nadzor i kontrolu.

5. Nezavisni promatrač redovito priprema potpuna i skraćena izvješća, kako je utvrđeno u Prilogu VI.

6. Stranke će olakšati rad nezavisnog promatrača, između ostalog i tako da mu osiguraju pristup traženim informacijama na državnim područjima obiju stranaka, kako bi obavljao svoje funkcije. Međutim, stranke u skladu sa svojim nacionalnim zakonodavstvom o zaštiti podataka mogu uskratiti informacije koje ne smiju priopćiti.

Članak 11.

Nepravilnosti

Stranke se međusobno obavješćuju, ako sumnjaju ili su pronašle dokaze o izbjegavanju ili nepravilnoj primjeni sustava izdavanja FLEGT dozvola, uključujući sljedeće slučajeve:

Članak 12.

Datum stupanja na snagu sustava izdavanja FLEGT dozvola

1. Stranke obavješćuju jedna drugu preko zajedničkog mehanizma za nadzor i kontrolu, kad smatraju da su izvršile potrebne pripreme, kako bi sustav izdavanja FLEGT dozvola u potpunosti stupio na snagu.

2. Stranke preko zajedničkog mehanizma za nadzor i kontrolu naručuju nezavisnu procjenu sustava, koristeći kriterije koji su navedeni u Prilogu VII. Procjenom će se utvrditi da osiguranje zakonitosti, koje čini temelj sustava izdavanja FLEGT dozvola iz Priloga V., vrši svoju funkciju na odgovarajući način i da su u Zajednici uvedeni sustavi za prijam, provjeru i prihvaćanje FLEGT dozvola, kako je utvrđeno u članku 5. i Prilogu III.

3. Na temelju preporuka zajedničkog mehanizma za nadzor i kontrolu stranke dogovaraju datum od kojeg sustav izdavanja FLEGT dozvola treba u potpunosti započeti s radom.

4. Stranke uzimaju u obzir preporuku i pisanim putem obavješćuju jedna drugu o svojem slaganju s preporukom.

OPĆE ODREDBE

Članak 13.

Primjena sustava izdavanja FLEGT dozvola na drvne proizvode koji se ne izvoze u Zajednicu

1. Gana nastoji provjeriti zakonitost drvne građe koja se prodaje na domaćim tržištima i uvezene drvne građe, po mogućnosti koristeći sustave koji su razvijeni za provedbu ovog Sporazuma.

2. S ciljem pružanja potpore takvim nastojanjima Zajednica potiče, prema potrebi i u dijalogu sa zainteresiranim stranama, korištenje sustava koji su razvijeni za provedbu ovog Sporazuma.

Članak 14.

Raspored provedbe Sporazuma

1. Stranke se slažu s rasporedom provedbe koji je naveden u Prilogu VIII.

2. Stranke će preko zajedničkog mehanizma za nadzor i kontrolu ocjenjivati napredak ostvaren kod provedbe s obzirom na raspored koji je naveden u Prilogu VIII.

Članak 15.

Mjere potpore

1. Stranke su suglasne da su radi rješavanja izvornih uzroka i pokretača nezakonite sječe potrebne dodatne mjere, kako bi se ojačalo upravljanje sektorom i pravni okvir. Osobito s obzirom na suočavanje s izazovima rastuće domaće potražnje i potrebe za reorganizacijom pogona, kako bi industrija ostala konkurentna, Gana nastoji poduzeti mjere utvrđene u prilozima IX. i II.

2. Stranke su područja iz Priloga IX. označile kao područja u kojima su potrebna tehnička i financijska sredstva radi provedbe ovog Sporazuma.

3. Osiguravanje tih sredstava podliježe postupcima kojima se uređuje pomoć Zajednice, kako je predviđeno Sporazumom iz Cotonoua i sporazumima kojima se uređuje bilateralna pomoć država članica EU-a Gani.

4. Stranke jamče da su aktivnosti koje se provode u sklopu ovog Sporazuma usklađene s odgovarajućim, postojećim i budućim, razvojnim programima i inicijativama.

Članak 16.

Uključivanje dionika u provedbu Sporazuma

1. Gdje je god moguće, Gana nastoji poticati konzultacije s dionicima u provedbi ovog Sporazuma.

2. Gana će u skladu sa svojim načelom sudjelovanja u upravljanju i zaštite šumskih resursa te divljih životinja i biljaka poticati primjerene strategije, načine i programe u suradnji s interesnim skupinama u provedbi ovog Sporazuma.

3. Zajednica će redovito održavati konzultacije s dionicima o provedbi ovog Sporazuma, vodeći računa o svojim obvezama u okviru Konvencije iz Aarhusa iz 1998. o pristupu informacijama, sudjelovanju javnosti u odlučivanju i pristupu pravosuđu u pitanjima okoliša.

Članak 17.

Socijalna jamstva

1. Kako bi se mogući štetni učinci sveli na najmanju mjeru, stranke su suglasne poboljšati svoje razumijevanje izvora zarade domorodačkih i lokalnih zajednica koje bi mogle biti pogođene, kao i drvne industrije, uključujući one koji se bave nezakonitom sječom.

2. Stranke će nadzirati učinke ovog Sporazuma na zajednice i druge aktere iz stavka 1., poduzimajući razumne korake radi ublažavanja eventualnih štetnih učinaka. Stranke se mogu sporazumjeti o dodatnim mjerama za rješavanje štetnih učinaka.

Članak 18.

Tržišni poticaji

Vodeći računa o svojim međunarodnim obvezama Zajednica teži promicanju povoljnog pristupa svojem tržištu za drvne proizvode obuhvaćene ovim Sporazumom. Ta će nastojanja obuhvaćati:

Članak 19.

Zajednički mehanizam za nadzor i kontrolu

1. Radi olakšavanja nadzora i kontrole ovog Sporazuma stranke uspostavljaju zajednički mehanizam (u ovom Sporazumu: „zajednički mehanizam za nadzor i kontrolu” (Joint Monitoring and Review Mechanism – JMRM)). JMRM čine periodične misije koje stranke poduzimaju zajedno.

2. Svaka stranka imenuje svoje predstavnike. Pri sastavljanju JMRM-a poštuju se načela ravnopravnosti i jednakosti.

3. JMRM razmatra sva pitanja vezana uz djelotvornu provedbu Sporazuma kroz dijalog i razmjenu informacija između Stranaka. JMRM ponajprije:

4. JMRM:

Članak 20.

Izvješćivanje i javno objavljivanje

1. Stranke će zajamčiti da je funkcioniranje JMRM-a što transparentnije te da se izvješća i zapisnici, koji proizađu iz misija, zajednički pripremaju, dostavljaju strankama i objavljuju.

2. JMRM provodi redovite zajedničke misije radi provjere djelotvornosti Sporazuma i njegova učinka na temelju raspoloživih informacija. JMRM vodi evidenciju o nastojanjima Gane da bude transparentna, između ostalog tako da javnosti omogući pristup informacijama o pravima na sječu, područjima određenim za sječu, rasporedima sječe, pristojbama za pravo na drvnu građu, plaćanjima vezanim uz sječu i informacijama o sporazumima o društvenoj odgovornosti i dodijeljenim naknadama za štete na usjevima.

3. Na temelju informacija dobivenih od stranaka JMRM objavljuje godišnje izvješće. Izvješće između ostalog treba sadržavati pojedinosti o:

Članak 21.

Priopćenja o provedbi Sporazuma

1. Predstavnici stranaka odgovorni za službena priopćenja o provedbi ovog Sporazuma, su:

2. Stranke si pravodobno priopćavaju informacije potrebne za provedbu ovog Sporazuma.

Članak 22.

Povjerljivi podaci

1. Svaka je stranka suglasna čuvati, u mjeri traženoj sukladno sa svojim zakonima, povjerljivost povjerljivih podataka koji si razmijenjeni u okviru ovog Sporazuma. Niti jedna stranka ne smije javno objaviti, niti dozvoliti svojim tijelima objavljivanje podataka razmijenjenih u okviru ovog Sporazuma, koji su poslovna tajna ili povjerljivi poslovni podaci.

2. U skladu sa stavkom 1., sljedeći se podaci ne smatraju povjerljivima:

Članak 23.

Područje primjene

Ovaj se Sporazum s jedne strane primjenjuje na državnom području na kojem se primjenjuje Ugovor o osnivanju Europske zajednice, pod uvjetima koji su utvrđeni u tom Ugovoru i, s druge strane, na državnom području Gane.

Članak 24.

Rješavanje sporova

1. Stranke nastoje odmah riješiti eventualne sporove u vezi s primjenom ili tumačenjem ovog Sporazuma putem konzultacija.

2. Ako se spor ne riješi putem konzultacija u roku od dva mjeseca od datuma prvotnog zahtjeva za konzultacijama, svaka stranka može uputiti spor JMRM-u, koji nastoji riješiti spor. JMRM-u se daju svi odgovarajući podaci za dubinsko razmatranje situacije radi pronalaženja prihvatljivog rješenja. U tom smislu JMRM mora razmotriti sve mogućnosti za održavanje dobrog funkcioniranja ovog Sporazuma.

3. U slučaju da JMRM ne uspije riješiti spor u roku od dva mjeseca, stranke zajedno mogu zatražiti dobre usluge ili posredovanje treće strane.

4. U slučaju da nije moguće riješiti spor u skladu sa stavkom 3., svaka stranka može obavijestiti drugu o imenovanju arbitra; druga stranka zatim mora imenovati drugog arbitra u roku od 30 kalendarskih dana od imenovanja prvog arbitra. Stranke zajedno imenuju trećeg arbitra u roku od dva mjeseca od imenovanja drugog arbitra.

5. Odluke arbitara donose se većinom glasova u roku od šest mjeseci od imenovanja trećeg arbitra.

6. Pravorijek je obvezujući za stranke i na njega se nije moguće žaliti.

7. JMRM utvrđuje radne postupke za arbitražu.

Članak 25.

Odgoda primjene

1. Svaka stranka može odgoditi primjenu ovog Sporazuma. Druga se stranka pisanim putem obavješćuje o odluci o odgodi i razlozima te odluke.

2. Uvjeti ovog Sporazuma prestat će vrijediti 30 kalendarskih dana nakon te obavijesti.

3. Primjena ovog Sporazuma nastavlja se 30 kalendarskih dana nakon što stranka koja je odgodila primjenu istog obavijesti drugu stranku da razlozi odgode više ne vrijede.

Članak 26.

Izmjene

1. Stranka koja želi izmijeniti ovaj Sporazum to predlaže najmanje tri mjeseca prije sljedećeg sastanka JMRM-a. JMRM će raspraviti prijedlog i ako je ostvaren konsenzus izdaje preporuku. Svaka stranka razmatra preporuku i ako je suglasna odobrava je u skladu sa svojim postupcima.

2. Svaka izmjena koju su tako odobrile obje stranke stupa na snagu prvoga dana mjeseca nakon datuma na koji stranke obavješćuju jedna drugu o okončanju postupaka potrebnih u tu svrhu.

3. JMRM može usvojiti izmjene Priloga ovom Sporazumu.

4. Sve obavijesti o eventualnim izmjenama upućuju se zajedničkim depozitarima ovog Sporazuma.

Članak 27.

Trajanje i produljenje

Ovaj Sporazum ostaje na snazi 10 godina i produljuje se za uzastopna razdoblja od pet godina, osim ako neka od stranaka najmanje godinu dana prije isteka Sporazuma pisanim putem obavijesti drugu stranku da odustaje od produljenja.

Članak 28.

Raskid

Neovisno o članku 27. svaka stranka može raskinuti ovaj Sporazum, tako što će obavijestiti drugu stranku. Ovaj Sporazum prestaje se primjenjivati 12 mjeseci nakon datuma takve obavijesti.

Članak 29.

Prilozi

Prilozi ovog Sporazuma čine njegov sastavni dio.

Članak 30.

Vjerodostojni tekstovi

Ovaj je Sporazum sastavljen u po dva primjerka na bugarskom, češkom, danskom, engleskom, estonskom, finskom, francuskom, grčkom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom i talijanskom jeziku, s tim da je svaki tekst vjerodostojan. U slučaju različitog tumačenja engleski tekst ima prevagu nad tekstovima na drugim jezicima.

Članak 31.

Stupanje na snagu

1. Ovaj Sporazum stupa na snagu prvoga dana mjeseca nakon datuma na koji stranke obavješćuju jedna drugu pisanim putem o okončanju postupaka potrebnih u tu svrhu.

2. Obavijest se upućuje glavnom tajniku Vijeća Europske unije i Ministarstvu vanjskih poslova Gane, koji su zajednički depozitari Sporazuma.

Съставено в Брюксел на двадесети ноември две хиляди и девета година

Hecho en Bruselas, el veinte de noviembre de dos mil nueve.

V Bruselu dne dvacátého listopadu dva tisíce devět.

Udfærdiget i Bruxelles den tyvende november to tusind og ni.

Geschehen zu Brüssel am zwanzigsten November zweitausendneun.

Kahe tuhande üheksanda aasta novembrikuu kahekümnendal päeval Brüsselis.

'Εγινε στις Βρυξέλλες, στις είκοσι Νοεμβρίου δύο χιλιάδες εννιά.

Done at Brussels on the twentieth day of November in the year two thousand and nine.

Fait à Bruxelles, le vingt novembre deux mille neuf.

Fatto a Bruxelles, addì venti novembre duemilanove.

Briselē, divi tūkstoši devītā gada divdesmitajā novembrī.

Priimta du tūkstančiai devintų metų lapkričio dvidešimtą dieną Briuselyje

Kelt Brüsszelben, a kétezer-kilencedik év november havának huszadik napján.

Magħmul fi Brussell, fl-għoxrin jum ta’ Novembru tas-sena elfejn u disgħa.

Gedaan te Brussel, de twintigste november tweeduizend negen.

Sporządzono w Brukseli dnia dwudziestego listopada roku dwa tysiące dziewiątego.

Feito em Bruxelas, em vinte de Novembro de dois mil e nove.

Încheiat la Bruxelles, la douăzeci noiembrie două mii nouă.

V Bruseli dňa dvadsiateho novembra dvetisícdeväť.

V Bruslju, dne dvajsetega novembra leta dva tisoč devet.

Tehty Brysselissä kahdentenakymmenentenä päivänä marraskuuta vuonna kaksituhattayhdeksän.

Som skedde i Bryssel den tjugonde november tjugohundranio.

За Европейската общност Por la Comunidad Europea Za Evropské společenství For Det Europæiske Fællesskab Für die Europäische Gemeinschaft Euroopa Ühenduse nimel Για την Ευρωπαϊκή Κοινότητα For the European Community Pour la Communauté européenne Per la Comunità europea Eiropas Kopienas vārdā Europos bendrijos vardu Az Európai Közösség részéről Għall-Komunità Ewropea Voor de Europese Gemeenschap W imieniu Wspólnoty Europejskiej Pela Comunidade Europeia Pentru Comunitatea Europeană Za Európske spoločenstvo Za Evropsko skupnost Euroopan yhteisön puolesta För Europeiska gemenskapen